CELEX: 62013TN0178
Language: et
Date: 2013-03-15 00:00:00
Title: Kohtuasi T-178/13: 15. märtsil 2013 esitatud hagi — Jaczewski versus komisjon

1.6.2013   
            
            
               ET
            
            
               Euroopa Liidu Teataja
            
            
               C 156/46
            
         15. märtsil 2013 esitatud hagi — Jaczewski versus komisjon
   (Kohtuasi T-178/13)
   2013/C 156/86
   Kohtumenetluse keel: poola
   
      Pooled
   
   
      Hageja: Grzegorz Jaczewski (Bielany, Poola) (esindaja: advokaat M. Goss)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada osaliselt Euroopa Komisjoni 24. juuli 2012. aasta rakendusotsus kiita heaks täiendavate riiklike otsetoetuste andmine Poolas aastal 2012 nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, artikli 132 alusel (avaldatud K[2012] 5049 all), millega kehtestati 5 000 eurost suuremate täiendavate riiklike otsetoetuste ümbersuunamise kohaldamine.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimeses väites leiab ta, et komisjon on rikkunud õigusnormide hierarhia põhimõtet seeläbi, et ta võttis meetmeid, mis on vastuolus määruse nr 73/2009 artikliga 132, kui pidada silmas selle määruse artikli 7 lõike 1 kohaldamist koosmõjus artikliga 10, kuivõrd komisjon kohaldas ümbersuunamist täiendavatele riiklikele otsetoetustele, olgugi et uutes liikmesriikides ümbersuunamise mehhanismi aastal 2012 ei kohaldatud.
            
         
               2.
            
            
               Teises väites leiab ta, et rikutud on võrdse kohtlemise põhimõtet ning ELTL artiklit 39 koosmõjus ELTL artikli 40 lõike 2 teise lõiguga, kuna ümbersuunamise kohaldamine täiendavate riiklike otsetoetuste raames viib selleni, et põllumajandustootjatele uutes liikmesriikides makstavaid summasid vähendatakse nii, et nad on väiksemad kui teistes liikmesriikides vastavatele põllumajandustootjatele makstavad summad, ning vaidlustatud otsuse tegemisel ei võetud arvesse erinevaid olukordi Euroopa Liidu erinevates piirkondades.